A Lagotto mindig ott szeret lenni ahol a családja van. A legideálisabb, ha kinti-benti kutya lehet, ha kertes házban élünk. Méretéből adódóan gond nélkül tartható csak lakásban is, ha biztosítjuk számára  a napi fizikai és szellemi fárasztást. Kizárólag udvaron tartásnál fokozottan figyeljünk arra, hogy kellő időt töltsünk vele minden nap, különben saját kezébe veszi az irányítást és könnyedén magára vonja a figyelmet az udvar átrendezésével. Télen szüksége lehet fűtött helyre is.